Publication: Magyar Közlöny
Issue: MK-1999-123 (Year: 1999, Number: 123)
Era: 1990-2004
Section: tevékenységrõl szóló 1995.évi XCVI. törvényben
Paragraph Index: 1055

4. Jegybanki és bankközi betétek Ebben a részben kell kimutatni a pénzeszközöknél nem szerepeltetett jegybanki betéteket, a hitelintézeteknél betéti szerzõdés keretében elhelyezett betéteket, a jegybanki passzív repo és a hitelintézetekkel kötött valódi penziós ügyletekbõl eredõ követelések állományát. A 41.11–12 Jegybanknál elhelyezett betétek sorokban kell kimutatni a jegybanknál elhelyezett, a jegybanki nostro számláknál figyelembe nem vett valamennyi forint– és devizabetét állományát, ideértve a jegybanknál elhelyezett fix futamidejû, fel nem mondható forintbetéteket és a hitelintézetek saját fejlesztéseire elkülönített, jegybanknál ténylegesen elhelyezett betéteket is. A 41.2 Jegybanki passzív repo sorba kell kerülnie a jegybanki passzív repo és a jegybankkal szembeni valódi penziós ügyletekbõl eredõ követelések állományának (a definíciók között megfogalmazott tartalommal). A 42.1–42.2 Belföldi hitelintézeteknél elhelyezett betétek sorokban a belföldi hitelintézeteknél elhelyezett forint– illetve devizaeszközöket kell jelenteni. A 44.1–44.2. Külfölddel szembeni bankközi betétek sorba a Hpt. meghatározása szerint hitelintézetnek minõsülõ külföldi hitelintézetek betéteinek állománya kerül.

Source: https://magyarkozlony.hu/hivatalos-lapok/bbbedd481e9a7567420c85cf56dc0c7b28585975/dokumentumok/3f15a3bd1f4df3f36fa24f3a88a02d5f96171127/letoltes